Narcos

Narcos er en amerikansk TV-serie skapt og produsert av Chris Brancato, Carlo Bernard og Doug Miro.

Serien handler om kokain-kongen Pablo Escobars liv.

Handlingsreferat

Sesong 1 
Sesong 1 forteller om livet til Pablo Escobar fra slutten av 1970-tallet, når han først begynte å produsere kokain - frem til juli 1992. Handlingen blir fortalt fra perspektivet til Steve Murphy, en amerikansk agent fra Drug Enforcement Administration - som blir utstasjonerttil Colombia. TV-serien skildrer hvordan Escobar først ble involvert i kokain-handelen i Colombia. Han etablerte seg på en svartebørs i Medellín, og flyttet lastebiler med ulovlige produkter (blant annet alkohol og sigaretter) til Colombia i en tid når dette var strengt forbudt.

Men Escobar blir snart introdusert for Mateo Cockroach Moreno, en kjemiker som lever i eksil fra Chile. De bestemmer seg for å starte en virksomhet sammen. Moreno skal produsere, og Escobar distribuerer, et nytt lønnsomt stoff - kokain. De ekspanderer utover Morenos lille laboratorium ved å bygge mange flere, større laboratorier i regnskogen. De bruke blant annet Carlos Lehder, for å transportere produktet deres til Miami. Etter hvert utvikler Escobar også større laboratorier (og mer omfattende ruter for distribusjon til USA) for å dekke deres stadig økende etterspørsel.

Med kokains økende vekst på det amerikanske markedet, oppstår det også en større strøm av amerikanske dollar til Colombia. Samt eskalerende narkotika-relatert vold i USA. Amerikanske myndigheter sender derfor en arbeidsgruppe fra DEA til Colombia. Arbeidsgruppe skal samarbeide med colombianske myndigheter, ledet av oberst Carrillo, i håp om å få en slutt på kokain-strømmen til USA. Sesongen avsluttes med Escobars flukt fra et fengsel.

Sesong 2 
Sesong 2 fortsetter der sesong 1 sluttet. CIA blir etter hvert innblandet i letingen etter Pablo Escobar. Samtidig får Escobar økende problemer med sitt eget kartell, ettersom Escobar behøver mer tid og ressurser for å holde seg gjemt fra myndighetene. Til å begynne med tilpasser Escobar seg enkelt til sin nye tilværelse, og donerer penger til det colombianske samfunnet. Men samtidig dreper han hensynsløst personer som forsøker å bryte ut av imperiet hans. Det colombianske politiet og Escobars håndlangere havner ofte i massive konflikter mot hverandre, noe som resulterer i økende uro i Colombia.

Escobars rivaler fra Cali-kartellet danner en usannsynlig allianse med tidligere medlemmer fra Esacobars eget kartell, så vel som med en CIA-støttet anti-kommunistisk paramilitær gruppe. Etter at to av Escobars beste og mest troverdige kartell-medlemmer blir arrestert, og de forråder Escobar, må Escobar flykte igjen for å unngå arrestasjon. Han og livvakten hans gjemmer seg i et trygt hus, hvor Escobar feirer sin 44-årsdag.

Men når Escobar forsøker å få kontakt med familien sin, klarer DEA og militæret å spore ham opp. Escobar blir truffet to ganger i den påfølgende skuddvekslingen. Escobars kone Tata reiser deretter til Cali-kartellet, for å få hjelp til å forlate Colombia.

Sesong 3 
Sesong 3 ble tilgjengelig i USA den 1. september 2017. Historien fortsetter etter Pablo Escobars død, og viser amerikanske myndigheters fortsatte konflikt mot Cali-kartellet. Med Pabo Escobar endelig ute av veien, blomstrer narkotika-virksomheten videre for kartellet hans. De har fremdeles marked i USA, og andre steder.

Til alles store overraskelse kunngjør Gilberto Rodríguez Orejuela, lederen for Cali-kartellet, at i løpet av 6 måneder ønsker kartellet forlate all kokain-produksjon og salg, for å i steden fokusere på lovlige forretninger. Men denne avgjørelsen blir møtt med blandede reaksjoner, også innad i Cali-kartellet.

Rolleliste 
 Javier Peña … Pedro Pascal
 Pablo Escobar … Wagner Moura (sesong 1–2)
 Stephen Murphy … Boyd Holbrook (sesong 1–2)
 Gustavo Gaviria … Juan Pablo Raba (sesong 1–2)
 César Gaviria … Raúl Méndez (sesong 1–2)
 Gonzalo Rodríguez Gacha … Luis Guzmán (sesong 1)
 Hélmer «Pacho» Herrera … Alberto Ammann
 Chucho Peña … Edward James Olmos (sesong 3)
 Gilberto Rodríguez Orejuela … Damián Alcázar (sesong 2–3)
 Miguel Rodríguez Orejuela … Francisco Denis (sesong 2–3)
 Arthur Crosby … Brett Cullen (sesong 2)
 Fluffy … Gabriel Iglesias (sesong 3)

Referanser

Eksterne lenker
 
 

Dramaserier fra USA
Krimserier fra USA
TV-serier fra 2010-årene, fra USA
TV-produksjoner på Netflix